


ANUNTURI 





Acţiunile Asociaţiei „Sf. Samson, Primitorul de stră- 
ini” s-au diversificat: 

S-a finalizat baia de la camera nr. 9 din cadrul Aşezământului 
Sf. Samson şi s-a pornit lucrul la amenajarea camerei nr. 10 
cu baie inclusă, destinată persoanelor fără adăpost. 

In paralel a fost demarată o acţiune de ajutor financiar pen- 
tru o femeie bolnavă de cancer din judeţ (tratament, tran- 
sport pentru investigaţii). De asemenea continuă acţiunile de 
întrajutorare (cu pachete de alimente şi îmbrăcăminte) pen- 
tru familiile vulnerabile aflate în nevoi, desfăşurate de 2 ori 
pe săptămână. 

Asociaţia aduce mulţumiri colaboratorilor şi tuturor celor cu 
inimă mare, care ajută la îndeplinirea acestor acte de binefa- 
cere! 











„Harul lui Dumnezeu şi darul Lui au prisosit 
asupra celor mulţi.” 


(Rom. 5, 15) 





ŞTIRI 





„Ambulanţa pentru monumente” a început o 
campanie de strângere de fonduri pentru sal- 
varea unuia dintre cele mai importante mo- 
numente istorice din România -— Biserica me- 
dievală de la Gurasada, jud. Hunedoara. 
Lucrările sunt programate pentru perioada 7 septem- 
brie — 7 octombrie 2021. Ambulanţa pentru monu- 
mente numeşte biserica din Gurasada „un simbol al 
artei medievale creştine şi al identităţii naţionale” şi 
solicită sprijin pentru restaurarea lăcaşului de cult pe 
a „cărei pictură foarte valoroasă plouă de ceva vreme 
prin acoperişul care a cedat”. Ambulanţa pentru Mo- 
numente este un proiect iniţiat în 2016 de către o 
serie de organizaţii existente sau nou create din do- 
meniul patrimoniului, prin intermediul cărora s-au 
salvat de la degradare ireversibilă peste 50 de monu- 
mente istorice. 


Mânăstirea Putna oferă gratuit, în format di- 
gital, două volume dedicate istoriei zbuciu- 
mate şi greutăților prin care au trecut româ- 





nii din Cernăuţi. Cele două cărţi au fost coordona- 
te de Alexandrina Cernov, membru de onoare al Aca- 
demiei Române. 

„Fântâna Albă — Golgota Neamului”. A fost lansată 
în anul centenar şi cuprinde fragmente şi mărturii 
despre cele întâmplate la Fântâna Albă, publicate du- 
pă 1991. „Neuitarea lor şi ruga pentru ei sunt datoria 
noastră sufletească faţă de cei datorită cărora purtăm 
cu demnitate numele de români”, spune pr. Melchi- 
sedec Velnic, stareţul Mănăstirii Putna, despre româ- 
nii bucovineni de la Fântâna Albă. 

„Drama Românilor din regiunea Cernăuţi” prezintă 
mai multe informaţii despre evenimentele petrecute 
în anii de ocupaţie sovietică, 1940—1941, 1945—1947, 
şi ajută la înţelegerea proceselor ce s-au derulat şi a 
consecinţelor lor: demografice, etnolingvistice, a stă- 
rii psihologice şi morale a populaţiei. 

(basilica.ro) 


Aşteptăm întrebările, sugestiile şi eventualele colaborări 
pe adresa revista.maximina(Ogmail.com sau la tel. 
0734.194.372. a | 
Mulţumim tuturor pentru rugăciuni şi ajutor financiar. 








Numărul 13 (XĂXXII) 


SF.CRUCE—LEACUL CEL AMAR 
ÎMPOTRIVA SINELUI MINCINOS 


Cuvânt al Sf. Nicolae Velimirovici 


„Oamenii aşteaptă de la Dumnezeu numai 
dulceţuri, iar nu leacuri amare, pentru că 
nu-şi dau seama cât sunt de bolnavi.” 


olnavii, când suferă, caută un 

doctor care să le dea un leac 
pentru durerea lor. Nimeni nu um- 
blă după un doctor care să-i dea o 
doctorie bună la gust, ci oricine 
caută pe unul care să-i dea o docto- 
rie bună la boală, fie ea dulce, ama- 
ră ori sălcie. Cu cât e mai amară 
doctoria, cu cât mai complicat pro- 
cesul vindecării, cu atât mai multă 
încredere pare să aibă bolnavul în 
doctorul care i-o prescrie. 


De ce leapădă oamenii doctoria a- 
mară doar când vine din mâna lui 
Dumnezeu? De ce aşteaptă de la 
Dumnezeu numai dulceţuri? Desi- 
gur, pentru că nu-și dau seama cât 
sunt de bolnavi, cât e de grea boala 
păcatului. Ei cred că se pot lecui cu 
delicatese! O, de s-ar întreba oame- 
nii de ce sunt leacurile pentru trup 
atât de amare! Le-ar răspunde a- 


tunci Duhul Sfânt: sunt amare ca 
să-i facă să înţeleagă amărăciunea 
leacurilor duhovniceşti. Pentru că, 
precum boala trupească dă oareca- 
re idee despre cea suflească, tot aşa 
leacurile pentru trup trimit cu 
gândul la cele ce se dau în 
boala duhovnicească. 


Dar oare nu sunt bolile sufle- 
teşti, aceste boli capitale, mult 
mai grave decât bolile trupu- 
lui? Cum atunci să nu fie doctoria 
pentru suflet mai amară decât cea 
pentru trup? 


Mare grijă au oamenii de trupurile 
lor, şi când se îmbolnăvesc nu pre- 
cupeţesc nimic, nici osteneală, nici 
timp, nici bani, când e vorba de 
însănătoşire. Atunci niciun doctor 
nu-i prea scump, niciun izvor de 
cură prea departe, nici  doctorie 

prea amară, mai ales când li se dă 
de înţeles că îi paşte moartea. O, de 
-ar avea grijă oamenii şi de suflet! 
De-ar căuta tot atât de mult vinde- 
care şi un vindecător sufletului! 


E greu să mergi desculţ prin spini; 
dar dacă vreun desculţ ar muri de 
sete şi ar vedea un izvor de apă din- 
colo de spinii aceia, n-ar pregeta să 
calce peste spini rănindu-şi picioa- 
rele ca să ajungă la apă, în loc să 
stea pe loc în iarba moale pierind 
de sete! 





Sf. Cuvios Marcu de la Muntele Fracesc (5 aprilie 400) 


Născut în Atena, după multă învăţătură şi moartea părinţilor, a împărţit averea şi a ur- 
cat într-o plută, lăsându-se în grija lui Dumnezeu, care l-a dus în Africa (Etiopia), la un 
munte de lângă mare, numit Trahe sau Fracesc. Acolo a pustnicit 95 de ani, fără să vadă 
om sau fiară, hrănindu-se 30 de ani cu pământ şi bând apa mării, suferind căldură şi 
frig. Apoi Dumnezeu i-a trimis un înger care i-a slujit până la moarte. Inainte de ador- 
mire a fost cercetat de Sf. Serapion, care i-a scris apoi viaţa. Sf. Marcu l-a întrebat: „Mai 
sunt oare creştini în lume care, zicând muntelui: «Du-te şi te aruncă în mare», muntele 
să facă aşa?” Iar în clipa aceea muntele pe care cei doi ședeau a început să se miște către 
mare. Sf. Marcu şi-a ridicat mîinile către cer şi l-a oprit. Mai înainte de sfârşitul său, el 
s-a rugat pentru mântuirea întregului neam omenesc. Sf. Serapion a văzut cum sufletul 
Sf. Marcu este dus către ceruri de îngeri, şi a mai văzut cum o mână se întinde din cer şi 
primeşte sufletul său. 





„Nu putem să înghițim un hap atât 
de amar", zic mulţi din cei slăbăno- 
giți de păcat. Aşa că Doctorul, iu- 
bitorul de oameni, a înghiţit El 
cel dintâi leacul cel prea amar, 
numai ca să arate că se poate 
lua. O, cu cât mai greu îi este celui 
sănătos să înghită doctoria pe care 
trebuie s-o ia bolnavul! Dar EI a lua- 
t-o, pentru ca cei bolnavi de moarte 
s-0 ia ŞI el. 


„Nu putem să trecem desculți prin 
câmpia spinoasă, oricât ne-ar fi de 
sete şi oricâtă apă ar fi de cealaltă 
parte”, zic cei slăbănogiţi de păcat. 
Așadar Domnul, iubitorul de oa- 
meni, a trecut El desculţ prin spini 
și acum, de cealaltă parte, cheamă 
pe toţi cei însetaţi la izvorul de apă 
vie. „Se poate”, ne strigă El, „am 
trecut prin spinii ascuţiţi şi, 
călcând peste ei, i-am tocit. 
Hai, veniţi!”. 


„Dacă crucea e doctorie, nu, nu pu- 
tem s-o luăm; şi dacă crucea este o 
cale, noi nu putem să mergem pe 
acolo”, zic cei îmbolnăviţi de păcate. 
Dar Domnul, iubitorul de oa- 
meni, a luat cea mai grea Cruce 
asupra-l, ca să arate că se poa- 
te. 


În Evanghelia de astăzi Domnul 
prescrie crucea, acest mijloc amar 
de vindecare, oricui vrea să se vin- 
dece de moarte. Domnul spune: 
Oricine voieşte să vină după Mine, 
să se lepede de sine, să-și ia crucea 


sa şi să-mi urmeze Mie. Nu-i trimuate 
pe oameni s-o apuce înainte la cru- 
ce, ci îi cheamă să vină după EL, 
pentru că El a dus mai întâi Cru- 
cea. Înainte încă de a da glas acestei 
chemări, Mântuitorul a prezis sufe- 
rinţele prin care va trece: Fiul Omu- 
lui trebuie să pătimească multe... şi 
să fie omorât, iar după trei zile să 
învieze (Marcu 8, 31). Şi a venit ca 
să fie El Calea. Ca să fie cel dintâi în 
durere şi cel dintâi în slavă. Ca să a- 
rate că tot ceea ce oamenilor le pare 
cu neputinţă, se poate: a venit 
pentru ca să se poată. 


Nu-i sileşte pe oameni, nu-i stri- 
veşte, ci îi învaţă şi îi cheamă ca să 
le dea. Oricine voiește! De bunăvoie 
s-au îmbolnăvit de păcat, de bună- 
voie au să se tămăduiască. Și nu 
ascunde că leacul e amar, foarte 
amar. Dar, pentru că EI cel dintâi l-a 
luat — sănătos fiind — le vine mai u- 
șor să-l ia şi ei. El era sănătos, şi ne- 
a arătat nouă minunata putere a 
leacului. 


Primul om, Adam, s-a lepădat de si- 
ne când a căzut în păcat, dar s-a le- 
pădat de sinele său adevărat. Ce- 
rând omului să se lepede de sine, 
Domnul cere omului să se le- 
pede de sinele cel mincinos. Şi 
mai simplu spus: Adam s-a lepădat 
de adevăr şi s-a lipit de minciună. 
Acum, Domnul cere de la urmaşii 
lui Adam ca ei să se lepede de min- 
ciună şi să se lipească iarăşi de ade- 
vărul de la care au căzut. Aşadar, a 


ne lepăda de noi înşine înseamnă a 
ne lepăda de fiinţa înșelătoare 
care s-a aşezat peste noi în lo- 
cul fiinţei noastre dăruite de 
Dumnezeu. Trebuie să ne lepădăm 
de legătura cu pământul care a luat 
locul, în ce ne privește, duhovnices- 
cului, şi de patimile care au luat lo- 
cul faptelor bune. De frica slugarni- 
că ce întunecă în noi dragostea de fii 
ai lui Dumnezeu și de cârtirea care 
ucide în noi duhul ascultării de El. 
Să ne lepădăm de gândurile rele, de 
dorinţele rele, de faptele rele. Să ne 
lepăm de idolatra închinare la na- 
tură şi la trup. într-un cuvânt: să ne 
lepădăm de tot ceea ce socotim 
drept „eu”, dar care nu este de fapt 
fiinţa noastră ci doar rău şi păcat, 
stricăciune, iluzie și moarte. Să ne 
lepădăm de obiceiurile rele, de a- 
ceastă „a doua natură” care nu 
este cea zidită de Dumnezeu, ci o 
îngrămădire de iluzii şi amă- 
giri împietrite acolo în noi — să 
ne lepădăm de minciuna făţarnică 
ce trece drept noi înşine, şi noi 
drept ea. 


Așa ne vom învrednici şi noi, cu mi- 
la lui Dumnezeu, să vedem împă- 
răţia lui Dumnezeu, mare în putere 
şi nemăsurată în slavă, unde îngerii 
împreună cu sfinţii dau slavă ziua şi 
noaptea Dumnezeului Celui Viu: 
Tatăl, Fiul şi Sfântul Duh, Treimea 
cea deoființă și nedespărţită, acum 
şi pururea şi în vecii vecilor. Amin. 





TIMP PENIRU A-L 
ASCULTA PE 
DUMNEZEU 


Ier. Roman Braga 

Trebuie să începem să intrăm în noi SASE SS AA 


înşine şi să-L descoperim pe Dumne- 
zeu acolo. Cum să o facem? Este greu, 
mai ales pentru oamenii care doresc să trăiască în mijlo- 
cul zgomotului. În vremurile noastre, oamenii fac mult 
zgomot și parcă nu se simt bine dacă nu aud zgomot cât 
mai tare în jurul lor. E ca și cum ar vrea să „evadeze” 
prin această așa-numită muzică — nu știu dacă o putem 
numi muzică sau doar zgomot. Tinerilor le place această 
„muzică” pentru că, de fapt, le e teamă să stea singuri, 
cu ei înşişi; le e teamă să stea într-un loc, timp de o oră, 
în linişte. Să nu spună nimic, doar să stea cu ei înşişi, 
pentru că Dumnezeu vrea să le vorbească. Le e teamă să 
trăiască aşa ceva şi atunci spun „Să facem zgomot”. Într- 
una din taberele duhovniceşti pentru copii și tineri, la 
care am participat, am întâlnit o adolescentă care purta 
două radiouri în buzunare pentru că erau două progra- 
me pe care voia să le asculte, la posturi diferite. Așa în- 
cât îşi pusese căştile la maxim şi mergea astfel prin tabă- 





cere mereu lui 
cealaltă”. Aceasta nu e rugăciune, de fapt. Rugăciunea 
este sentimentul că Dumnezeu e în tine. Nu e vorba de 


ce citim, de ce 


Omul e o taină. 
vid spune: „Ce 


și pe tine. Dar, 


[DE ră. Am rugat-o să le oprească, dar ea mi 


-a spus: „Părinte, dacă le opresc, o să 


= înnebunesc!”. 
up) 


| 

Gândiţi-vă cât de dramatică este aceas- 
tă situaţie: să nu poţi fi doar tu şi lisus 
Hristos. Chiar dacă tu nu ai nimic sa-l 
spui, El sigur are despre ce să-ţi vor- 
bească. Insă întâi de toate trebuie să 
stăm măcar o oră-două cu noi înşine. 
Nu e vorba de a sta la rugăciune, de a 
Dumnezeu: „Dă-mi aceasta sau fă-mi 


cântăm la slujbe, ci de sentimentul că 


Dumnezeu e în tine. 


Noi nu ştim cine suntem. Proorocul Da- 
este omul că-ţi aminteşti de el? Sau fiul 


omului, că-l cercetezi pe el? Micşoratu-l-ai pe dânsul cu 
puțin faţă de îngeri, cu mărire şi cu cinste l-ai încunu- 
nat pe el.” (Ps. 8, 4-5). Nu ştim nici ce e omul, nici de ce 
a avut nevoie Dumnezeu să-l creeze, să ne facă pe mine 


deși Dumnezeu e desăvârşire, a dorit să 


aibă pe cineva cu care să vorbească. Noi nu pricepem, 
dar Dumnezeu vrea să vorbească cu noi tot tim- 
pul. Doar că noi nu suntem atenţi la EI! 








Z/ ilele trecute s-au împlinit 32 de 
ani de la adormirea unui mare 
român şi bun fiu al Bisericii Orto- 
doxe, deşi evreu prin naştere: pă- 
rintele Nicolae de la Rohia 
(Steinhardt). Acesta a scris pagini 
de o mare fineţe psihologică, împle- 
tită cu o dragoste cum puţini au 
vădit-o față de poporul român. 
Dintre eseurile sale, am extras câte- 
va comentarii neaşteptate - poate 
pentru mulți dintre noi — la piesa 


celebră a lui I.L.Caragiale, „O scri- 
soare pierdută”. Deşi lucrurile s-au 
schimbat, poate felul în care un om 
care a suferit pentru Adevărne vede 
ca neam, ne va pune pe gânduri, 
spre cunoaştere, (re)desco-perire... 


Tot hazul, tot tâlcul Scrisorii pierdu- 
te stă în actul al IV-lea, fără de care 
piesa n-ar fi fost decât o oarecare co- 
medie realistă de moravuri. Actul IV 
este acela unde, pentru cine are ochi 
de văzut, urechi de auzit şi inimă să-i 
bată, autorul saltă peste teatru şi ne 
duce cu iuţeală în lumea marii arte, 
unde se decodează sufletul ome- 
nesc, în cazul de faţă, românesc. 


Ce-i această lume şi care-i punctul 
precis din care începe să se arate pri- 
vitorului? E lumea minunată a echi- 
librului românesc, iar de arătat se a- 
rată în punctul magic în care Caţa- 
vencu își cere iertare şi coana Joiţica 
îl iartă. Actul acesta e totul şi duce de 
-a dreptul la izvoarele românismului. 
Prin el păşim de-a dreptul dincolo de 
oglindă, într-o lume fermecată, care 
nu e oribila lume yankee a lui Time 
is money, dar nici tragica lume indi- 
ană a șobolanilor, mizeriei şi vacilor 
rătăcitoare. E lumea echilibrului bi- 
ne aşezat între două capete, în care, 
după frumoasa vorbă a sudiştilor, 
there is always time for good man- 
ners (tradusă de părintele Nicolae: 
„se cade să avem întotdeauna timp 
pentru a ne purta cuviincios”). E o 
lume care mai dispune de avuţia su- 
premă — timpul. 


Părintele Dumitru Stăniloae a dove- 
dit pe larg şi în chip hotărâtor că cea 
mai de seamă caracteristică a 
sufletului românesc este echili- 
brul, pe care puţini occidentali sunt 
dispuşi să-l priceapă. Ceea ce lor li se 
pare — în opera lui Caragiale - nese- 
riozitate, lene sau purtare uşuratică 
nu este de cele mai multe ori decât 
reacţia spontană a firii împotriva 
subjugării ei de zeii nebuniei. Secre- 
tul Scrisorii e că lumea românească 
e altă lume decât lumea Occidentului 
şi lumea Orientului. E altceva; e spa- 


INTROSPECŢII LITERARE 


Felul de a fi al românilor 


reflectat în 


Actul al IV-lea al Scrisorii pierdute 
Gânduri ale mon. Nicolae Steinhardt 





lă; lume în care mai licăreşte niţică 
bunătate, iertare, împăcare — mari 
noțiuni creştine — pângărite, degra- 
date, dar nu cu totul absente şi nu 
luate în derâdere. Incă nu am ajuns 
în gheţăria iadului, a inimilor împie- 
trite pe veci, a contabilităţii conduse 


%' de satana. 





țiu creștin şi mioritic, spaţiu al 
blândeţii, dulcii împăcări, ier- 
tării, echilibrului și relativităţii. 


Faptul că Joiţica îl iartă pe Caţaven- 
cu şi se împacă cu el, ba îi mai şi dă 
de înţeles că-l va ajuta la viitoarele a- 
legeri, a stârnit cea mai mare indig- 
nare şi este îndeobște privit ca cea 
mai grăitoare dovadă a ticăloşiei so- 
cietăţii pe care o descrie autorul. 


De argumentul acesta nu mă tem. 
Nu numai că nu mă feresc de el, ci îl 
întâmpin cu bucurie pentru că de 
iertarea lui Caţavencu de către Zoe şi 
de pupăturile din Piaţa Independen- 
ței mă folosesc ca de cele mai formi- 
dabile argumente pentru a întemeia 
afirmaţia că lumea lui Caragiale ne 
descoperă sufletul românesc în toată 
minunata lui dulceaţă şi creştinătate, 
în faţa  machiavelismului relativ, 
când răutatea încă nu era absolută, 
când oamenii se mai puteau împăca 
şi încă ştiau ierta, când totul încă nu 
era pierdut. 


Lumea în fața căreia ne aflăm este 
lumea împăcării strâmbe, care e 
mai bună decât o judecată dreaptă; 
lume a făţărniciei, da, care este, însă, 
şi ea, un fel ocolit de a cinsti virtutea 
și o cale sigură de a nu cădea în ci- 
nism; lume foarte departe de perfec- 
țiune, cu observaţia că goana după 
perfecțiune este o teribilă iluzie; lu- 
me în care răul este încă limitat, în 
care demonii nu sunt încă stăpâni- 
tori; lume păcătoasă, dar nu inferna- 


Să-l ierte, ba să-i şi dea de înţeles că 
la viitoarele alegeri... Să ţopăie de 
bucuria împăcării în piaţă... Nu! Să-l 
fi omorât! Să-l fi adus la sapă de 
lemn! Să-l fi nenorocit! Să-l fi jupuit 
de viu! Să-l fi denunţat (dar, pe 
atunci, cui?), să fi turnat apă cloco- 
tindă în cap nevestii şi copiilor lui! 


Toate aceste soluţii puse la dispoziţia 
membrilor ei de către societatea îm- 
bunătăţită ar fi dat posibilitatea să 
dovedească superioritatea politică, 
fermitatea de caracter şi adecvarea 
dintre formă şi fond prin neiertare, 
răzbunare, ură de moarte în veci. A- 
tunci, da, societatea românească ar fi 
fost socotită democratică, serioasă, 
civilizată, matură şi cu fond. Așa, în- 
să, cu iertări și împăcări, cu pupături 
şi petreceri, îngăduinţe şi indulgen- 
țe, desigur că nu le poate intra în vo- 
ie sfinţilor critici. 


Din acest punct de vedere eroii lui 
Caragiale sunt superiori și pătrunşi 
de creştinism. Un creştinism neso- 
lemn, neştiut, latent, intrat în obice- 
iuri şi fapte mărunte. Se poartă creş- 
tineşte în chip firesc... Un popor al 
dreptei socotinţe, al judecății chibzu- 
ite şi al măsurii, care a introdus în 
ţara sa căile ferate, electricitatea şi 
celelalte, ba şi democraţia, apoi tota- 
litarismul, dar nu prea mult şi fără 
cu prea entuziastă convingere. 


Instinctul mioritic al vieţii, creştinis- 
mul trecut din sânge în deprinderi, 
moderaţia înnăscută, isteaţa înţelep- 
ciune nu au lăsat niciodată teoriile 
(oricare ar fi) să înlăture credinţa 
înrădăcinată, care-i mai tare decât 
ideile. 








finţii Rafail, Nicolae şi Irina au 

suferit mucenicia din mâinile 
turcilor, în insula Lesvos, în anul 
1463. Insă vieţile şi pătimirea lor au 
rămas necunoscute timp de aproape 
500 de ani, până în anul 1959, când 
sfinţii au început să se arate mai 
multor locuitori ai insulei, istorisin- 
du-le vieţile şi chinurile la care au 
fost supuşi de către turci. 


În anul 1922, când s-a făcut schim- 
bul de populaţie între Grecia şi Tur- 
cia, mulţi greci s-au refugiat în in- 
sula Lesvos. Colina Karyes care a- 
parținuse turcilor a fost dată în pro- 
prietatea unei familii de greci cre- 
dincioşi care au făgăduit că, dacă vor 
primi acest pământ binecuvântat, 
vor rezidi biserica Maicii Domnului. 
Anii s-au scurs, dar făgăduinţa de a 
rezidi biserica a fost dată uitării. In 
1959, Constantin Marangos, capul a- 
celei familii, care trecuse la cele veş- 
nice, s-a arătat în vis urmaşilor lui şi 
le-a cerut să construiască biserica. 


În iulie 1959 s-a început construcţia 
bisericii, pe temelia celei vechi. Cu- 
răţindu-se pământul din interiorul 
bisericii, s-a descoperit un mormânt 
cu un schelet întreg, cu mâinile în- 
crucişate pe piept. Craniul era la o 
distanţă de 30 cm de trup, iar man- 
dibula lipsea. In locul ei era o cără- 
midă cu trei cruci încrustate pe ea. 
La deschiderea mormântului, o mi- 
reasmă foarte plăcută s-a răspândit 
în jur. Un muncitor a adunat ose- 
mintele într-un sac și le-a pus la ră- 
dăcina unui măslin. Aici au stat mai 
multe zile. Într-o zi, după termi-na- 
rea lucrului, muncitorul care a des- 
coperit acele oseminte a încercat să 
ridice sacul, însă era de neclintit. 
După mai multe încercări, munci- 
torul s-a închinat şi numai după ace- 
ea a putut ridica sacul. 


La 8 septembrie 1959 a avut loc sfin- 
ţirea bisericii închinate Maicii Dom- 
nului, ocrotitoarea colinei Karyes. În 
biserică, într-o raclă, se aflau ose- 
mintele descoperite. O femeie în 
vârstă din Thermi era bolnavă de 
multă vreme; doctorii nu-i dădeau 
speranţe de vindecare. În biserica 
nou zidită, fetele femeii s-au rugat 





Sfinţii Martiri 
RAFAIL, NICOLAE și IRINA 


Maângâiere prin minuni şi întărire pentru 
omul contemporan (9 aprilie 1463) 





pentru mama lor. Bolnava a visat un 
călugăr înalt, cu privire blândă, care 
i-a spus să se ducă şi să se închine la 
osemintele din biserica cea nouă şi 
se va vindeca. „Osemintele care s-au 
găsit sunt ale mele”, a mai adăugat 
el. Atunci a avut loc prima tămădui- 
re dintr-un lanţ de vindecări şi mi- 
nuni care continuă şi astăzi. 


Sf. Rafail le-a descoperit unor per- 
soane, în vedenii sau în vise, date le- 
gate de viaţa sa. Gheorghe Lascari- 
dis, cum îl chema ca mirean, s-a 
născut în provincia Ithaca. Incă de 
tânăr a plecat de acasă şi a studiat 
medicina și filosofia. După termina- 
rea studiilor s-a înrolat ca ofiţer în 
armata bizantină. „Am fost trimis cu 
o armată ca să ajutăm creştinilor 
care luptau împotriva turcilor”, a 
spus chiar Sf. Rafail unor cre-din- 
cioşi în vis. Armata condusă de el n- 
a apucat să participe la luptă, pentru 
că până să ajungă ei, creştinii fusese- 
ră înfrânți. Sfântul a mai spus: „Am 
îmbrățișat monahismul în urma în- 
frângerii creştinilor în lupta de la 
Varna”. Viitorul sfânt a trăit trei ani 
în Mănăstirea „Sf. loan Boteză-to- 
rul” din Macedonia. La tunderea în 
monahism a primit numele Rafail. 


Apoi a plecat la Atena, unde a slujit 
ca preot şi predicator la Biserica „Sf. 
Dimitrie”. Intr-una din călătoriile 
sale misionare, părintele Rafail l-a 
întâlnit pe tânărul Nicolae, care stu- 
dia într-o universitate din Apus. A- 
cesta, fiind cucerit de cuvintele şi 
viaţa părintelui Rafail, a părăsit lu- 
mea şi l-a urmat. Nu după mult 
timp, Nicolae a fost hirotonit diacon. 
In anul 1454, după căderea Constan- 
tinopolului, retrăgându-se din faţa 
invaziei păgâne, părintele Rafail şi 
diaconul Nicolae au plecat cu o cora- 
bie în insula grecească Lesvos, în 
satul Thermi. Ei s-au aşezat în Mă- 
năstirea „Naşterea Maicii Domnu- 
lui”, unde, după o vreme, părintele 
Rafail a devenit stareţ. 


Insula Lesvos a fost cucerită de turci 
încă din 1462, dar aceştia nu au ur- 
cat până în Thermi. În 1463, creşti- 
nii s-au răsculat împotriva turcilor. 
Răscoala a fost înăbușită în sânge, 


iar turcii au bănuit că mănăstirea 
din Thermi a avut un rol în răscoală, 
aşa că au atacat-o şi au distrus-o. In 
Vinerea Mare turcii i-au arestat pe 
călugări chiar când săvârşeau slujba 
Prohodului. Starețul Rafail a fost bă- 
tut cu sălbăticie; mai întâi a fost lo- 
vit cu patul puștilor peste mâini. A- 
poi a fost tras de barbă şi de păr, do- 
borât la pământ și chinuit. Plin de 
sânge, părintele Rafail le-a ară- 
tat crucea pe care o purta la gât 
şi le-a spus: „Noi acesteia ne în- 
chinăm şi niciodată nu ne vom 
lepăda de ea”. Și diaconul Nicolae 
a fost bătut şi chinuit cumplit; fiind 
mai plăpând, a făcut infarct. Starețul 
Rafail a fost omorât în chip sălbatic, 
fiind tăiat cu fierăstrăul prin gură. 
Aceasta s-a petrecut în Marţea lumi- 
nată. 


Împreună cu ei, a mai suferit muce- 
nicia şi copila Irina, a conducătoru- 
lui satului Thermi, care avea doar 12 
ani. Turcii i-au tăiat o mână în faţa 
părinţilor ei, crezând că aceştia vor 
spune ceva despre răscoală. Apoi i- 
au deschis gura fetei şi i-au turnat a- 
pă clocotită. In cele din urmă au ars- 
o de vie într-un vas mare de lut, chi- 
ar în prezenţa părinţilor ei. Acest vas 
al muceniciei se află astăzi în mă- 
năstirea de pe colina Karyes. Maria, 
mama Irinei, a fost ţinută legată de 
un copac; din cauza suferințelor a 
făcut infarct. După ce au săvârşit în- 
grozitoarele crime, turcii au aruncat 
mănăstirea în aer. În noaptea urmă- 
toare, câţiva creștini din sat, împre- 
ună cu un preot bătrân, au îngropat 
trupurile mucenicilor. 


Toate acestea au fost descoperite 
credincioşilor chiar de către sfinţi, 
care s-au arătat oamenilor în multe 
chipuri, potrivit rânduielii lui Dum- 
nezeu. Nenumărate sunt minunile 
săvârşite de atunci prin mijlocirea 
lor, căci sunt grabnic ajutători şi vin 
pretutindeni unde sunt chemaţi şi îi 
cheamă iubirea. 


Să avem rugăciunile lor! 


I.G. 


Cei patru stâlpi ai anului 2021 


RUGĂCIUNEA (III) 


Cuvânt al Sf. Porfirie Kafsokalivitul 





„Dacă vă zic că mierea este dulce, un lichid 
gros, este aşa şi alifel, nu veţi înţelege până 
nu veţi gusta voi înşivă. La fel şi în rugăciu- 


Ne NET 


C a să vină Hristos înlăuntrul 
nostru atunci când îl chemăm 
„Doamne Iisuse Hristoase”, trebu- 
ie ca inima noastră să fie cura- 
tă, pentru a nu exista nici o piedi- 
că; să fie eliberată de ură, de ego- 
ism, de răutate. Trebuie să ajungem 
să-L iubim şi să ne iubească. Dacă, 
însă, avem în noi vreo judecare, 
vreo osândire, şi atunci există un 
secret. lar secretul este să cerem 
iertare sau să o mărturisim duhov- 
nicului. Este vorba de smerenie. 
Dacă te schimbi aplicând pas cu 
pas cuvintele lui Dumnezeu şi nu ai 
remușcari în conştiinţă, ci ai pace, 
liniştire duhovnicească şi lucrezi 
lucrarea cea bună, intri încet, uşor, 
în Rugăciune, fără să-ţi dai seama. 
Mai apoi aştepţi simplu, încet, în- 
cet, până va veni harul. 


În orice lucru care se întâmplă înlă- 
untrul vostru să aruncaţi greuta- 
tea responsabilităţii pe voi în- 
şivă. Să vă rugaţi cu smerenie ca 
nu cumva să vă autojustificaţi. Cel 
mai mic cârâit împotriva aproape- 
lui vă influenţează sufletul şi nu vă 
mai puteți ruga. lar Duhul Sfânt 
atunci când află sufletul într-o ase- 
menea stare, nu îndrăzneşte să se 
apropie. 


Părinţii Bisericii folosesc drept cea 
mai eficace Rugăciunea lui lisus 
dintr-un cuvânt, adică dintr-o pro- 
poziţie; este cea mai scurtă şi mai 
simplă rugăciune: „Doamne Lisuse 
Hristoase, miluieşte-mă“. 


Cheia vieţii duhovnicești este Rugă- 
ciunea. Aceasta, însă, nu o poate 
nimeni preda, nici cărțile, nici du- 
hovnicul, nimeni. Unicul dascăl 
al Rugăciunii este harul dum- 
nezeiesc. Dacă vă zic că mierea 
este dulce, un lichid gros, este așa şi 
altfel, nu veţi înţelege până nu veţi 
gusta voi înşivă. La fel și în rugăciu- 
ne, dacă vă zic că este aşa, şi simţi 
aşa, nu veţi înţelege, nici nu veţi 
începe a vă ruga, ci numai în pre- 
zenţa Duhului Sfânt o veţi face. 


Numai Duhul Sfânt, numai harul 
lui Dumnezeu poate să inspire Ru- 
găciunea. Nu este greu să spui Ru- 
găciunea; însă nu puteţi să o spu- 
neţi corect, fiindcă vă pune piedică 
eul vostru cel vechi. Dacă nu intraţi 
în atmosfera harului, nu veţi putea 
face Rugăciunea. Nu cumva când 
auziţi cuvânt jignitor vă întristaţi, 
iar când auziţi cuvânt bun vă bucu- 
raţi şi străluciți? Prin aceasta ară- 
taţi că nu sunteţi pregătiți, nu aveţi 
condiţiile necesare pentru primirea 
harului. Pentru a veni harul dum- 
nezeiesc, trebuie să dobândiţi con- 
dițiile respective, adică iubirea, 
smerenia, altfel se naşte împotrivi- 
rea. Pentru a intra în această „for- 
mă”, veţi porni de la ascultare. 
Trebuie întâi să vă dăruiţi ascultă- 
rii, pentru a dobândi smerenia. Vă- 
zând smerenia, Domnul va trimite 
harul, iar mai apoi vine singură, ne- 
forţată, Rugăciunea. Dimpotrivă, 
dacă nu faceţi ascultare şi nu do- 
bândiţi smerenia, Rugăciunea nu 
vine şi există şi teama de a cădea în 








amăgire. Să vă pregătiţi încet, încet, 
uşor, uşor şi să faceţi Rugăciunea în 
minte. Ceea ce este în minte va fi şi 
în inimă. 


Deci, nu forţare pentru a do- 
bândi Rugăciunea. Să o spui fără 
calcule, fără gânduri ce vin din in- 
teresul personal, nu ca să câştigi ce- 
va. Şi dacă faci mii de metanii ca să 
intri în Paradis, nu are nici o valoa- 
re. Să faci Rugăciunea din iubi- 
re, iar dacă Dumnezeu vrea să te 
trimită în iad, ce vrea aceea să facă. 
Asta înseamnă dezinteresare, lipsă 
de egoism. Nu are valoare să faci o 
mie de metanii odată şi să nu simţi 
nimic. Să faci mai degrabă doar do- 
uăzeci sau cincisprezece, dar cu 
sentimentul iubirii faţă de Domnul 
şi cu dorinţa de împlinire a porun- 
cilor Sale dumnezeieşti. Astfel, în- 
cet, încet fug patimile, dau înapoi şi 
păcatele şi ușor, uşor, fără să ne în- 
cordăm, intrăm în atmosfera Rugă- 
ciunii. Dacă, însă, eşti gol, ceea ce 
înseamnă că nu ai iubire, şi metanii 
şi rugăciune să faci, nimic nu do- 
bândești, practic. Iar atunci când, 
dintr-un motiv oarecare intri într-o 
stare de adâncă trăire, să nu pierzi 
ocazia, să spui Rugăciunea, şi aşa, 
încet, încet, îți va deveni mod de 
viață. Când înaintezi, nu este gân- 
dul Rugăciunii ceea ce auzi în min- 
te, ci este altceva. Este ceva ce simţi 
înlăuntrul tău, dar fără ca tu să faci 
vreo osteneală, vreo încercare pro- 
prie. Acel „ceva” este harul dum- 
nezeiesc pe care ţi-l dăruieşte 
Hristos. 


Sf. Grigorie Sinaitul - scriitor filocalic (“6 aprilie 1346) 





Nimic nu face iuţimea așa de liniştită şi blândă, ca bărbăţia şi mila. Cea dintâi înfrânge pe cei ce-o războiesc de 
afară, iar cea de-a doua, pe cei ce o războiesc dinlăuntru. 

Ascultarea de duhovnic este viaţă veşnică, scară cerească, suire grabnică, bogăţie de cununi, lucru îngeresc, lupta 
nepătimirii, suire şi călătorie la cer. Ascultarea împlinește toate poruncile, pe toate le îndreaptă, pe toate le face şi le 
zideşte. 





șa credem că a început şi viaţa 

duhovnicească a Cuviosului An- 
tim, având în vedere că îndeletnicirea 
lui a fost aceea de a repara ceasuri. 
Spunea Părintele Iustin Pârvu, care a 
avut ocazia să fie în preajma acestui 
minunat nevoitor de la Mănăstirea 
Secu, că Părintele Antim putea fi au- 
zit „de afară cum ciocănea la ceasuri- 
le lui“, când obosea din cauza metani- 
ilor sau dacă îl prindea somnul. 


Născut în anul 18094 în comuna Pri- 
săcani-laşi, Părintele Antim a avut 
de copil dorul de viaţă monahală, 
astfel că în 1920 primeşte taina călu- 
găriei şi în anul următor, pe cea a 
preoţiei. A fost duhovnic la Secu până 
în 1928, apoi a slujit trei ani ca preot 
paroh în satul Pluton-Pipirig; între 
1934-1956 este duhovnic la Mănăsti- 
rea Agapia, după care revine la mă- 
năstirea de metanie. Trece la Domnul 
în ziua de 29 august 1974, chiar de 
hramul mănăstirii, cu credinţa şi nă- 
dejdea în „marele dar al mântuirii“. 


„Părintele Antim a fost modelul de 
desăvârşire monahală, cel mai îm- 
bunătăţit dintre monahii pe care i- 
am cunoscut (...). A dus o viaţă foar- 
te cumpătată, de înfrânare desăvârşi- 
tă şi de o singurătate aparte, de izola- 
re, dar, în acelaşi timp, şi de comuni- 
care. Era iubitor de tăcere şi consi- 
dera că vorba mai mult ucide 
decât foloseşte. In ciuda acestui 
fapt, era un suflet jertfitor, iubitor de 
lume, de oameni, poate mai mult de- 
cât putem noi înţelege; el îi iubea ru- 
gându-se pentru ei. (...) Noaptea, la 
orice oră te-ai fi dus să vezi ce face, 
era la rugăciune. Ne duceam uneori 
pe ascuns la geamul lui, cu perdeluţa 
toată spartă, şi-l vedeam făcând me- 
tanii pe un carton gros. În mijlocul 
camerei se făcuse o adâncime de la 
nevoinţele şi metaniile lui. (...) Pe 
geam avea o mărturisire de-a lui din 
tinereţe. Ei bine, aceeași mărturisire 


File de Pateric românesc 





Părintele Antim Gaâină 
de la mănăstirea Secu 


PUSTNICUL FĂRĂ PUSTIE 





era și la cei 74 de ani ai lui. Toată lu- 
mea venea şi citea din spovedania lui. 
Dorea ca ceilalți să vadă că este un 
om păcătos şi să nu creadă ceva bun 
despre el“. (Părintele Iustin Pârvu- 
revista „Atitudini“, aprilie 2013) 


Lepădarea de sine a fost unul din 
stâlpii pe care Părintele Antim şi-a 
clădit viața de mănăstire. Nu primea 
nimic din ceea ce îi aduceau credin- 
cioşii la chilie. Absolut tot, bani, mân- 
care, alimente, dădea obștii mănăsti- 
rii sau săracilor. 


„Mânca numai legume o dată pe zi, 
iar lactate gusta doar de câteva ori pe 
an. Purta haine vechi şi sărăcăcioase, 
nu făcea foc în chilie şi nu avea decât 
un cojoc, Ceaslovul, Psaltirea, Pateri- 
cul şi Sfânta Scriptură. Nu dormea pe 
pat niciodată. Aţipea un ceas, două, 
în genunchi, sub icoane. Când se deş- 
tepta îşi continua rugăciunea de mie- 
zul nopţii şi iar aţipea un ceas sub 
icoane“. (leromonah Ioanichie Bălan, 
Patericul Românesc) 


Părintele Antim venea primul la bise- 
rică şi pleca ultimul. La toate Sfintele 
Slujbe stătea în picioare, cu mâinile 
ținute la piept. Nu a avut legături 
strânse nici cu teologi, dar nici cu 
ierarhii Bisericii. El era în legătură cu 
Dumnezeu şi cu Sfinţii Săi. La marile 
Praznice Împărăteşti mai stătea de 
vorbă cu oamenii pentru a-i mângâia 
în necazurile lor, iar oamenii îl căutau 
pentru că aflaseră în el siguranţa 
unei rugăciuni curate şi a unei 
iubiri duhovniceşti. Rugăciunea și 
iubirea Părintelui erau susţinute de o 
adevărată smerenie şi de aceea 
vorbea atât de rar şi atât de puţin. De 
asemenea, pentru el timpul era inter- 


valul în care Dumnezeu aşteaptă răs- 


puns la oferta iubirii Sale, astfel că nu 
trebuie risipit: „Mare este Dumnezeul 


nostru — spunea Cuviosul Antim — şi 
mare este puterea Lui și înţelepciu- 


„Viaţa duhovnicească poate să înceapă de la lucruri 
mărunte şi neînsemnate, însă poate să se încheie cu 
marele dar al mântuirii. “ (Părintele Zaharia Zaharou) 


nea Lui nu are margini, aşa că în- 
văţaţi să socotiți bine zilele voastre cu 
dragoste de Hristos Mântuitorul şi de 


Biserica Lui (...) Dumnezeu nu 
stă să vâneze greşelile o- 
mului, ci stă şi vânează în- 
toarcerea lui la pocăință, 
la îndreptare, pentru mân- 
tuire-“. 


Ieroschimonahul Antim nu a fost te- 
ologul şcolit, dar a fost isihastul em- 
piric, pentru că, aşa cum afirma un 
mare Părinte al Bisericii, Sf. Siluan 
Athonitul, „pe Dumnezeu nu-L cu- 
noşti prin ştiinţă, ci viețuind după 
poruncile Lui“. Părintele Antim era 
mereu o candelă aprinsă şi un strigăt 
către Dumnezeu pentru fraţii lui de 
mănăstire și pentru cei care îi cereau 
să se roage pentru ei. Părintele Ghe- 
rasim, care a fost mare eclesiarh al 
Mănăstirii Secu, mărturisea: „pre- 
zenţa Părintelui Antim face cât o ob- 
şte mare, de aceea ne simţim în li- 
niște şi pace, având un duhovnic şi un 
sihastru ca el, din care iradiază pacea 
lui Dumnezeu“. 


Părintele Antim L-a câștigat pe Dum- 
nezeu cu îmbrăţișarea postului, a ru- 
găciunii şi cu privegherea de toată 
noaptea. L-a câştigat pe Dumnezeu 
prin oceanul de dragoste faţă de EL, 
prin lepădarea de sine şi prin smere- 
nie. 


Pentru rugăciunile Cuviosului An- 
tim, Doamne Iisuse Hristoase, fă-ne 
pe toţi să fim pentru totdeauna ai 
Tăi! 


Monahia T. 








Calendarul maărturisitorilor 


Părintele CRĂCIUN OPREA 


Omul care a întrupat dragostea lui Hristos 
(8 aprilie 2012) 





e împlinesc anul acesta în data 

de 8 aprilie, 9 ani de la adormi- 
rea părintelui nostru Crăciun Oprea. 
Deşi apare în unele cărţi numele O- 
pre, mi-a spus chiar sfinţia sa că un- 
gurii, când s-a încercat maghiariza- 
rea, în regimul austro-ungar, au pus 
numele de familie în loc de Oprea, 
Opre. Deci păstrăm numele vechi al 
familiei. 


A trecut la Domnul în dimineaţa de 
Florii, fiind chemat să intre în leru- 
salimul cel ceresc, căci l-a aşteptat 
Impăratul cerurilor. După o viaţă 
lungă, presărată cu multă-multă 
zbatere, cu multă dragoste, multă 
suferință şi multe împliniri duhov- 
nicești. 


Suferinţa a devenit liantul 
care ne unește cel mai mult, 
ne aduce cel mai grabnic la 
unirea cu Omul durerilor, 
Care a luat în mâinile Lui 
suferinţele întregii lumi — 
cu Hristos. Purtându-şi cru- 
cea pe drumul acesta al cal- 
varului,  urmându-L pe 
Hristos, părintele nostru 
Crăciun a avut parte de 
multe pătimiri. Dar el nu 
spunea nimănui despre a- 
cestea, iar suferinţa şi rănile 
pe care le adunase de-a lun- 
gul pătimirilor erau mereu 
acoperite de zâmbetul lui, 
un zâmbet continuu, şi de glumele 
multe pe care le spunea, cu care îşi 
îndulcea înlăuntru, amarul acelui 
calvar pe care îl purta şi al suferinţe- 
lor pe care le văzuse şi le trăise, în 
închisoare şi după. 


Părintele Crăciun a fost un repre- 
zentant de frunte al studenţimii ară- 
dene, de la facultatea noastră. A fost 
arestat în 1948, încă de pe băncile 
facultăţii, pentru că era un om care 
îşi iubea ţara, era un tânăr căru- 
ia îi păsa de ce se întâmplă cu 
poporul nostru. lar orice astfel de 
om care a-vea o opinie şi rectitudine 
şi îndrăznea să vorbească mai mult, 
era luat imediat în vizor de Securita- 
te şi trimis în lagărele de muncă ori 


condamnat, căutându-se suprima- 
rea vieţii sale. 


A fost bătut îngrozitor la tălpi şi 
pălmuit atât de tare încât după pri- 
ma anchetă la care a fost supus şi-a 
pierdut pentru totdeauna auzul la o 
ureche. A îndurat suferinţe foarte 
mari în anchete, dar el spunea me- 
reu „Iatăl nostru”, până au obosit 
anchetatorii... După puţin timp a 
intrat şi în infernul Piteştiului. Fiind 
student la arestare, a fost dus la în- 
chisoarea Piteşti, unde a suferit în- 
grozitor. A trecut prin toate tor- 
turile, fără să se lepede. El în- 
suşi a dat mărturie că nu a acceptat 
niciun fel de compromis, deşi ree- 





ducarea prin tortură era de neimagi- 
nat. Părintele Crăciun a păstrat me- 
reu în suflet durerea aceasta, sufe- 
rinţa şi crucea, rana aceasta uriaşă. 
Apoi a trecut prin alte închisori... 


După ce iese din închisoare, îmbă- 
trânit de suferinţă, Dumnezeu i-o 
descoperă pe preoteasa lui, Anişoa- 
ra, care va fi împreună-luptătoare și 
cu care va împărţi toată viaţa şi pre- 
oţia. Părintele Crăciun o numea 
„maica stareță”. 


Părintele Crăciun era un om care îl 
iubea nespus de mult pe Părintele 
Arsenie, pentru că din mâinile sale 
văzuse atâtea minuni, ca în Evan- 
ghelie, inclusiv în viaţa lui. O astfel 





„În închisoare era mai 
tentantă bucuria ace- 
ea a harului în urma 
jertfei noastre decât 
gândul la eliberare.” 


de minune era însăşi soţia lui. Ea în- 
săşi povestea atâtea minuni pe care 
le văzuse şi atâtea cuvinte plin de 
har și prooroceşti ale Părintelui Ar- 
senie. Dar și Părintele Arsenie l-a 
iubit pe el, ştiind toate grozăviile 
prin care a trecut. 


Să amintim apoi toată lupta pe care 
a dus-o alături de preoteasa lui, care 
nu s-a dat la o parte, ducând împre- 
ună jugul de a construi catedrala de 
la Cinciş, pe locul unde se mutaseră 
satele care fuseseră acoperite de la- 
cul de acumulare. Azi, când scade 
apa lacului, se mai văd turlele bise- 
ricilor acelor sate acoperite de lac. 
Părintele Crăciun a construit acolo o 
catedrală lângă care a și fost 
înmormântat, fiind ctitor, 
împreună cu preoteasa lui. 


Ceea ce îmi rămâne în ini- 
mă este iubirea fără 
margini cu care îmi vor- 
bea acest om, la fel şi doam- 
na preoteasă. Dragostea, 
respectul, consideraţia - la 
înălțimea lor. Condescen- 
denţa care era inexplicabilă 
pentru mine. Cum putea un 
om să iubească atât de mult 
pe un tânăr preot şi să-l 
“preţuiască atât de mult, deşi 
nu meritam niciun fel de 
preţuire? Simţeam dragos- 
tea lui din tot sufletul. Cu 
atâta blândeţe şi bunătate m-au 
primit de atâtea ori în casa lor şi mi- 
au arătat dragoste, deschidere şi sfă- 
tuire. Acestea toate mi-au rămas în 
inimă, ca şi cum m-aş fi întâlnit cu 
Apostolii lui Hristos, cu oamenii 
care împlineau întru totul poruncile 
Lui, cu oamenii care întrupau dra- 
gostea Lui. 


De aceea îi păstrăm memoria vie şi 
ştim că el este viu în Hristos, ca şi 
preoteasa care a trecut la Domnul, 
căci „cel ce crede în Mine, chiar da- 
că va muri, va trăi”. Veşnică să-i fie 
pomenirea! 


Preot Ștefan 


